У плане аптымізацыі выдаткаў неабходна звярнуць увагу на пашырэнне асартыменту выпускаемай прадукцыі. Аб тым, як гэта зрабіць, сваімі меркаваннямі падзяліліся прадстаўнікі прамысловых прадпрыемстваў раёна. Са свайго боку ўдзельнікі нарады тлумачылі, што многае застаецца планамі, бо на іх рэалізацыю патрэбны фінансы: як правіла, раней на такія мэты выкарыстоўваліся крэдытныя рэсурсы, якія сёння сталі вельмі дарагімі і значна зніжаюць рэнтабельнасць многіх праектаў.